Wanneer Mens Moet Oor Begin – Yolande Pienaar
HomeUncategorizedWanneer Mens Moet Oor Begin
Dis nou wat gebeur as jy vir maande lank te besig is om aan jou weblog aandag te gee. Jy verander jou vonkposadres en siedaar, jou 'hosting' se vervalkennisgewing bereik jou nie—jy verloor jou hele bloomen blog. Nou ja, huil gaan nie help nie, so mens begin maar voor.
Ek hou van stories wat mens die ligter kant van die lewe laat sien, want wraggies, die alledaagse lewe het genoeg van sy eie kwaad. So ja, ek hou van humor en ek glo die liefdesverhaal-genre leen hom by uitstek daartoe om die simpel goed wat mens elke dag aanvang uit te buit in 'n storie. (En ek is oud genoeg om baie van daardie idiotiese dinge self te ervaar het.)
Op hierdie blad gaan lesers in die toekoms so ietsie van alles kry—van nuutgepubliseerde liefdesverhale in Engels en Afrikaans tot 'n alledaagse gerammel oor die stampe en stote van die lewe. Hierdie is tog 'n web-joernaal so, anything goes.
Tussen ons, het julle gesien hoe klim die Suid-Afrikaanse skryfster Marie Dry se boek Alien Mine deur Amazon se topverkoperlyste? Die boek is skaars 'n week op die rakke en tans 369 ste op die VSA webwerf se topverkopers!
Totsiens tot 'n volgende keer.
Vyf Kerse vir 'n Facebook-Vriendin
1 Comment Inge Saunders
Jou blog! Ek`t nie geweet jy`t een nie, maar om die waarhied te se, ek`s mos so nuut vir die skryf-ding dat dit my nie verbaas nie! *lag* Sal defnitief jou blog volg 🙂